IMISLab/GreekWikipedia huggingface dataset:
Τζέιμς Τάνις

Ο Τζέιμς Τάνις (James Tanis) είναι πρώην αυτονομιστής αντάρτης και χρημάτισε πρώτος πρόεδρος της Αυτόνομης Επαρχίας του Μπουγκαινβίλ. Υπηρέτησε ενωρίτερα ως αντιπρόεδρος στο Κογκρέσο του Λαού του Μπουγκαινβίλ..

 Γεννήθηκε το 1965και μεγάλωσε στο χωριό Πανάμ της Λαμάνε, στα σύνορα του νότιου και κεντρικού Μπουγκαινβίλ . Ο Τάνις είναι πρώην αντάρτης και ήταν διοικητής του Αντιστασιακού Στρατού του Μπουγκαινβίλ Επίσης έχει περιγραφεί ότι "κάποτε είχε στενούς δεσμούς με τον αυτονομιστή ηγέτη, Φράνσις Όνα." Στη συνέχεια έγινε "σημαντικός παράγοντας στη σύναψη της ειρηνευτικής συμφωνίας του 2001" έπειτα από τον εμφύλιο πόλεμο στο Μπουγκαινβίλ.. Ο προκάτοχος του Τάνις, Τζόζεφ Καμπούι, απεβίωσε εν ενεργεία έπειτα από καρδιακή προσβολή, τον Ιούνιο του 2008, οδήγησε στη διενέργεια των προεδρικών εκλογών του 2008, το Νοέμβριο και το Δεκέμβριο. Στις προεδρικές εκλογές που διεξήχθησαν την περίοδο 8-20 Δεκεμβρίου του 2008, ο Τζέιμς Τάνις εξελέγη πρόεδρος επικρατώντας του Σαμ Ακοϊτάι και 12 ακόμα υποψηφίων. Η νίκη του Τάνις ήταν με διαφορά 13.547 ψήφων από το δεύτερο Ακοϊτάι Στις εκλογές υπήρξε χαμηλή προσέλευση που αποδόθηκε στα μπλόκα και στη μεγάλη παρουσία ενόπλων, τις τοπικές διενέξεις και τα παράπονα πολλών κατοίκων του Μπουγκαινβίλ ότι δεν είχαν εγγραφεί στους εκλογικούς καταλόγους.Ο Τάνις ανέλαβε καθήκοντα στις 30 Δεκεμβρίου για την πλήρωση του υπολοίπου της θητείας του Καμπούι (ως το 2010). Η ορκωμοσία του έγινε σε τελετή στις 6 Ιανουαρίου του 2009. Οι ειδικοί είδαν την εκλογή του Τάνις ως τη μετάβαση σε μια νέα γενιά πολιτικών.Η φαντασμαγορική τελετή έγινε στην Αράουα της Παπούα Νέας Γουινέας.. Η τελετή διήρκεσε μία ολόκληρη ημέρα και περιελάμβανε παραδοσιακή μουσική και χορό. Ο Τάνις έλαβε μέρος στις προεδρικές εκλογές, το Μάιο του 2010, ηττήθηκε όμως από τον Τζον Μόμις, που έλαβε ποσοστό 52% των ψήφων και ορκίστηκε πρόεδρος στις 15 Ιουνίου 2010. Island Business: New Bougainville president on peace mission
Basket Case 2

Το Basket Case 2 είναι μια αμερικάνικη κωμωδία τρόμου του 1990 σε σενάριο και σκηνοθεσία Frank Henenlotter. Είναι η συνέχεια της cult ταινίας Το Καλάθι του Τρόμου. Είχε κυκλοφορήσει σε DVD από την Synapse Films τον Οκτώβριο του 2007.

 Έχοντας επιβιώσει την πτώση τους κατά το τέλος της πρώτης ταινίας, ο Duane Bradley και ο φριχτά παραμορφωμένος αδελφός του, ο Belial διασώζονται από το νοσοκομείο με τη βοήθεια μιας ηλικιωμένης γυναίκας με το όνομα Ruth, που μαζί με την όμορφη εγγονή της είναι οι επιστάτες μιας εκτεταμένης οικογένειας η οποία αποτελείται από φρικιά. Όταν όμως τα μέσα μαζικής ενημέρωσης βάζουν σε κίνδυνο την καλή διαβίωση της κοινότητας, τα δύο αδέλφια μαζί με τα φρικιά υπερασπίζονται την ιδιωτική τους ζωή με αίμα. Kevin Van Hentenryck - Duane Bradley Judy Grafe - Τηλεπαρουσιάστρια Annie Ross - Γιαγιά Ruth Heather Rattray - Susan Beverly Bonner - Casey Chad Brown - Τηλεπαρουσιαστής Leonard Jackson - Αστυνομικός Επίτροπος Το Rotten Tomatoes αναφέρει ότι το 67% των ερωτηθέντων έξι κριτικών έδωσε στην ταινία μια θετική κριτική. Η μέση βαθμολογία ήταν 6,4/10. Το περιοδικό Variety το αποκάλεσε "μια κοροϊδία ξεκαρδιστικού ύφους" που αποτίει φόρο τιμής στα φρικιά. Η Caryn James του The New York Times έγραψε ότι "Παρόλο που είναι μια φθηνή κοροϊδία, δεν είναι κακό". Ο Kevin Thomas του Los Angeles Times έγραψε ότι "η ταινία έχει ότι χρειάζεται για να γίνει cult, όπως και η πρώτη ταινία: εξωφρενικό σκοτεινό χιούμορ, παράξενος τρόμος και γνήσιο πάθος". Ένα χρόνο μετά, το 1991 ο Frank Henenlotter σκηνοθέτησε μια συνέχεια το Basket Case 3: The Progeny. Basket Case 2 στο Rotten Tomatoes Basket Case 2 στο Allmovie Παρουσίαση της ταινίας στο b-movies.gr
Παναγία Κάσου

Για οικισμούς στην Ελλάδα με το ίδιο όνομα δείτε: Παναγία (αποσαφήνιση) Η Παναγία ή Παναγιά είναι πεδινό χωριό της Κάσου των Δωδεκανήσων σε υψόμετρο 90 μέτρων.

 Η Παναγία βρίσκεται ανάμεσα στο παλιό εμπορικό λιμάνι του νησιού Εμπορειός και τον οικισμό Πόλι. Θεωρείται παραθεριστικό χωριό και υπήρξε το χωριό των καραβομαραγκών και καπεταναίων της Κάσου. Πρόκειται για γραφικό οικισμό με αρκετά συντηρημένα κασιώτικα αρχοντικά που χαρακτηριστικό τους είναι οι επιβλητικές αρχαϊκού τύπου κολώνες της εισόδου αλλά και οι περίτεχνες ξύλινες εξώπορτες. Αξιοθέατα είναι η εκκλησία της Κοίμησης της Θεοτόκου ή "Πέρα Παναγιάς" στα ανατολικά με το ξυλόγλυπτο τέμπλο και το βοτσαλωτό δάπεδό της. Ο ναός μαζί με τη μαρμάρινη σαρκοφάγο/λάρνακα της οσίας Kασσιανής, που βρίσκεται στον περίβολο, από το 1949 έχουν κηρυχθεί ιστορικό διατηρητέο μνημείο. Απέναντι είναι το παλιό σχολείο, το πρώτο της Κάσου (κτίσμα του 1843) που χρησιμεύει ως "σάλα" για το πανηγύρι του Δεκαπενταύγουστου, ένα από τα πιο δημοφιλή των Δωδεκανήσων. Στα νότια του χωριού υπάρχει το σύμπλεγμα από έξι στη σειρά γραφικά μικρά εκκλησάκια που αναφέρονται με το όνομα "Έξι Εκκλησιές" καθώς και η εκκλησία του Αγίου Ιωάννη, που και αυτά έχουν κηρυχθεί ιστορικά διατηρητέα μνημεία. Ως οικισμός αναφέρεται επίσημα το 1948 στο ΦΕΚ 248Α-28/09/1948 να προσαρτάται στον τότε δήμο Κάσου. Σύμφωνα με την απογραφή του 2011 υπάρχουν 90 μόνιμοι κάτοικοι και σύμφωνα με το σχέδιο Καλλικράτης διοικητικά ανήκει στο δήμο Ηρωικής Νήσου Κάσου. "Πανηγύρι του Δεκαπενταύγουστου στην άκρη της Άγονης Γραμμής" από τον ιστότοπο https://www.topoikaitropoi.gr Έξι Εκκλησιές & Παναγιά του Γιώργη Αρχειοθετήθηκε 2015-01-19 στο Wayback Machine. από τον ιστότοπο http://www.insitu.gr
Βίκτορ Μπάκιγχαμ

Ο Βίκτορ Φρέντερικ Μπάκιγχαμ (23 Οκτωβρίου 1915 - 26 Ιανουαρίου 1995) ήταν Άγγλος ποδοσφαιριστής και μετέπειτα προπονητής ποδοσφαίρου. Είχε διατελέσει προπονητής πολύ μεγάλων ομάδων της Ευρώπης, όπως ο Άγιαξ και η Μπαρτσελόνα.

 Ο Βίκτορ Μπάκιγχαμ βρέθηκε το 1934 στις ακαδημίες της Τότεναμ, η οποία αποφάσισε να τον παραχωρήσει για ένα χρόνο στη Νόρθφλιτ Γιουνάιτεντ, ομάδα που συνεργαζόταν άμεσα με το σύλλογο του Λονδίνου. Οι πολύ καλές εμφανίσεις του Μπάκιγχαμ με τη φανέλα της Νόρθφλιτ, οδήγησαν αρχικά στην επιστροφή και έπειτα στη μόνιμη παραμονή του στη Τότεναμ. Ο Βίκτορ Μπάκιγχαμ αγωνίστηκε με τη φανέλα της Τότεναμ για 7 σεζόν από το 1935 μέχρι το 1949 (μεταξύ 1939 και 1946 δεν διεξήχθη πρωτάθλημα λόγω του πολέμου), έχοντας πραγματοποιήσει συνολικά 204 εμφανίσεις και έχοντας πετύχει ένα γκολ. Ωστόσο δεν κατάφερε να κατακτήσει κάποιο τίτλο με την ομάδα του Λονδίνου ούτε σε εγχώριο, αλλά ούτε και σε διεθνές επίπεδο. Μετά το τέλος της αγωνιστικής περιόδου 1948-49, ο Βίκτορ Μπάκιγχαμ αποφάσισε να κρεμάσει τα ποδοσφαιρικά του παπούτσια και να βάλει τέλος στην πολυετή καριέρα του σε ηλικία 34 ετών. Μετά το τέλος της επαγγελματικής του καριέρας ως ποδοσφαιριστής, ο Βίκτορ Μπάκιγχαμ αποφάσισε να συνεχίσει να ασχολείται με το άθλημα από άλλο πόστο και συγκεκριμένα αυτό του προπονητή. Εργάστηκε ως προπονητής σε ομάδες της Αγγλίας, της Ολλανδίας, της Ελλάδας και της Ισπανίας. Συγκεκριμένα έχει εργαστεί ως προπονητής στις ομάδες: Πίγκασους, Μπράντφορντ, Γουέστ Μπρομ, Άγιαξ, Σέφιλντ Γουένσντεϊ , Φούλαμ, Εθνικός Πειραιώς, Μπαρτσελόνα, Σεβίλλη, Ολυμπιακός Πειραιώς, Α.Σ. Ρόδος και Ένωσις Νέων Παραλιμνίου. Ως προπονητής 1 Κύπελλο Αγγλίας: 1954 1 Κομιούνιτι Σιλντ: 1954 1 Πρωτάθλημα Ολλανδίας: 1960 1 Κύπελλο Ισπανίας: 1971 Το προφίλ του Βίκτορ Μπάκιγχαμ στο worldfootball.net Το προφίλ του Βίκτορ Μπάκιγχαμ στο transfermarkt.co.uk Κατάλογος με όλους τους προπονητές του Ολυμπιακού Πειραιώς
Γλώσσες του Γιβραλτάρ

Καθώς το Γιβραλτάρ είναι Βρετανικό υπερπόντιο έδαφος, η αποκλειστική επίσημη γλώσσα είναι τα αγγλικά, η οποία χρησιμοποιείται από την Κυβέρνηση και στα σχολεία. Η ομώνυμη Γιβραλταριανή αγγλική διάλεκτος ομιλείται στο έδαφος. Οι περισσότεροι ντόπιοι είναι δίγλωσσοι και μιλούν επίσης τα ισπανικά λόγω της εγγύτητας με την Ισπανία. Οι περισσότεροι αυτόχθονες εναλλάσονται στη Γιανίτο, η οποία βασίζεται στα ανδαλουσιανά Ισπανικά και περιέχει πολλά δάνεια από τα αγγλικά και άλλες Μεσογειακές γλώσσες. Ωστόσο, επειδή πολλές εθνοτικές ομάδες ζουν εκεί, ομιλούνται και άλλες γλώσσες όπως τα Μαροκινά Βερβερικά, τα Μαροκινά Αραβικά και τα Χίντι.

 Η Γιανίτο είναι το κύριο τοπικό ιδίωμα και είναι μοναδική στο Γιβραλτάρ. Αποτελείται από ένα εκλεκτικό μείγμα Ανδαλουσιακών Ισπανικών και Αγγλικών, καθώς και από τα μαλτέζικα, πορτογαλικά, τα γενουατικά ιταλικά και Χακέτια. Τα ανδαλουσιανικά ισπανικά είναι το κύριο συστατικό της Γιανίτο αλλά περιέχει σημαντικές επιρροές από τα Βρετανικά αγγλικά. Ωστόσο, δανείζεται λέξεις και εκφράσεις από πολλές άλλες γλώσσες, με πάνω από 500 λέξεις από τα γενουατικά και εβραϊκά. Επίσης, περιλαμβάνει συνήθως εναλλαγές κώδικα στα αγγλικά. Ο όρος Γιανίτο χρησιμοποιείται ως εναλλακτικό δυμωνύμιο για τον Γιβραλταριανό. Ιστορικά, ο Βράχος του Γιβραλτάρ έχει αλλάξει χέρια πολλές φορές. Ο έλεγχος του έχει περάσει στα χέρια των Ισπανών, Μαυριτανών και Βρετανών, με τους τελευταίους να το ελέγχουν συνεχώς από τη Συνθήκη της Ουτρέχτης το 1713. Πριν από αυτό, τα ισπανικά ήταν ευρέως διαδεδομένα αλλά μετά το 1713, καθώς οι Ισπανοί εγκατέλειπαν την περιοχή του Βράχου, η γλώσσα είχε πολύ μικρότερο πληθυσμό (το 1753 ήταν μόλις 185 Ισπανοί, και μόνο 134 το 1777). Ωστόσο, το άνοιγμα των συνόρων με την Ισπανία το 1985 είναι ένας από τους παράγοντες που έχει δώσει στα ανδαλουσιανικά ισπανικά σημαντική παρουσία στο Γιβραλτάρ. Το 2001 υπήρχαν 326 άνθρωποι ισπανικής υπηκοότητας στο Γιβραλτάρ και μεγάλος αριθμός "διασυνοριακών Εργαζομένων" που πηγαινοέρχονται εκεί για δουλειά. Χάρη στην κοντινή απόσταση από το Μαρόκο και την Αλγερία, η Βερβερική γλώσσα και τα αραβικά Μαγκρέμπι ομιλούνται από τους μαροκινούς και άλλες βορειοαφρικανικές μειονότητες της πόλης. Το 2001, υπήρχαν 961 Μαροκινοί στο Γιβραλτάρ. Τα Χίντι και Σίντι επίσης ομιλούνται από την ινδική κοινότητα του Γιβραλτάρ. Τα μαλτέζικα, μια γλώσσα που χρησιμοποιούταν ευρέως στο Γιβραλτάρ μέχρι τα τέλη του 19ου αιώνα, εξακολουθεί να ομιλείται από ορισμένες οικογένειες μαλτέζικης καταγωγής. Ομοίως, τα Γενουάτικα ομιλούνταν στο Καταλανικό Κόλπο ομιλούνταν από πολλά άτομα στον 19ο αιώνα, αλλά πέθανε στις πρώτες δεκαετίες του εικοστού. Τα εβραϊκά επίσης ομιλούνται από την τοπική εβραϊκή κοινότητα. Γιβραλταριανά Αγγλικά Γλώσσες της Ιβηρίας Γλώσσες του Ηνωμένου Βασιλείου iTourist.com Καταχώρηση του Εθνολόγου
Γεώργιος ντε Λενκάστρε του Αβέιρο

Ο Γεώργιος ντε Λενκάστρε, πορτογαλ. Jorge de Lencastre (1548 - 1578) από τον Οίκο των Αβις ήταν 2ος δούκας τού Αβέιρο (1571-78) και μαρκήσιος τού Τόρρες Νόβας (1548-71).

 Ήταν ο πρωτότοκος γιος τού Ιωάννη ντε Λενκάστρε 1ου δούκα τού Αβέιρο και της Ζουλιάνα ντε Λάρα, κόρης τού 3ου μαρκησίου της Βίλλα Ρεάλ. Χρησιμοποιούσε τον τίτλο τού μαρκκησίου τού Τόρρες Νόβας, ως το 1571 που διαδέχθηκε τον πατέρα του ως 2ος δούκας τού Αβέιρο. Ήταν στενός σύμβουλος τού 4ου εξαδέλφου του Σεβαστιανού της Πορτογαλίας και τον συνόδευσε στο ταξίδι του στον θείο εκείνου Φίλιππο Β΄ των Αψβούργων βασιλιά της Ισπανίας. Επίσης τον συνόδευσε και στην εκστρατεία του στο Μαρόκο: στην καταστρεπτική μάχη τού Αλκάσερ Κουιμπίρ ο Γεώργιος ντε Λενκάστρε σκοτώθηκε μαζί με τον βασιλιά, το 1578. Νυμφεύτηκε τη Μανταλένα Γκιρόν, αδελφή τού 1ου δούκα της Οσσούνα από την Ισπανία και είχε τέκνο: Ζουλιάνα ντε Λενκάστρε 1560-1636, διεκδικήτρια στο δουκάτο τού Αβέιρο, παντρεύτηκε τον εξάδελφο τού πατέρα της Άλβαρο ντε Λενκάστρε επίσης διεκδικητή στο δουκάτο τού Αβέιρο. Έτσι συμβιβάστηκαν οι δύο αντίδικοι. ”Nobreza de Portugal e do Brasil” – Vol. II, page 343. Published by Zairol Lda., Lisbon 1989. Genealogy of George of Lencastre, 2nd Duke of Aveiro, in Portuguese
Β΄ Εθνική ποδοσφαίρου ανδρών 1970-71

Το πρωτάθλημα Β΄ Εθνικής 1970-71 διεξήχθη και πάλι σε τρεις ομίλους των 18 ομάδων, δηλαδή μετείχαν συνολικά 54 ομάδες. Οι νικητές των τριών ομίλων ανέβηκαν απευθείας στην Α΄ εθνική κατηγορία, αλλά υποβιβάστηκαν μόνο τρεις σύλλογοι.

 Το νέο στοιχείο στο πρωτάθλημα Β΄ Εθνικής του 1970-71 ήταν η μείωση του αριθμού των ομάδων που υποβιβάστηκαν από τρεις σε μία ανά όμιλο. Δηλαδή συνολικά έπεσαν τρεις αντί εννιά. Παράλληλα με την άνοδο εννέα ομάδων από τις τοπικές κατηγορίες, ο αριθμός των συλλόγων της επόμενης σεζόν αυξήθηκε κατά έξι. Έτσι την επόμενη σεζόν προέκυψαν τρεις όμιλοι των 20 ομάδων, σύνολο 60 ομάδες. Κατά τα άλλα στην Α΄ Εθνική κατηγορία ανέβηκαν και πάλι οι τρεις πρωταθλητές των ομίλων. Ομάδες: 54 Όμιλοι: 3 των 18 ομάδων. Πρωταθλητές: Παναχαϊκή: άνοδος στην Α΄ Εθνική. Α.Ο. Τρίκαλα: άνοδος στην Α΄ Εθνική. Ολυμπιακός Βόλου: άνοδος στην Α΄ Εθνική. Υποβιβασμός (3): Εργοτέλης Ηρακλείου, Άρης Αγίου Κωνσταντίνου, Γ.Σ. Αλεξανδρούπολης. Υποβιβασμός από Α΄ Εθνική (3): ΟΦΗ, Προοδευτική, Πανσερραϊκός. Άνοδος στη Β΄ από το ερασιτεχνικό πρωτάθλημα (9): Πανηλειακός, Ορφέας Αιγάλεω, Λεωνίδας Σπάρτης, Α.Π.Ο. Ρουφ, Α.Ε. Ορχομενού, Απόλλων Μυτιλήνης, Φ.Α.Σ. Νάουσα, Πυρσός Γρεβενών, Ορέστης Ορεστιάδας. Οι πρώτοι σκόρερ των 3 ομίλων ήταν οι εξής: Α΄ όμιλος: Ανδρέας Μιχαλόπουλος (Παναχαϊκή): 18 γκολ. Β΄ όμιλος: Γιώργος Βασιλόπουλος (Ατρόμητος Αθ.): 23 γκολ. Γ΄ όμιλος: Απόστολος Κουτρουμπέλης (Απόλλων Κρ. Βρύσης): 16 γκολ. Στατιστική ποδοσφαίρου. Ανδρέας Μπόμης, "ΓΚΟΛ 2000, Ένας αιώνας ποδόσφαιρο", σελ. 314. «Αθλητική Ηχώ», 7/6/1971. Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 95-101.
Πανελλήνιο πρωτάθλημα ανώμαλου δρόμου ανδρών 1936

Tο Πανελλήνιο πρωτάθλημα ανώμαλου δρόμου ανδρών του 1936 διεξήχθη στην Αθήνα με διοργανωτή στον ΣΕΓΑΣ στις 23 Φεβρουαρίου 1936. Νικητής σύλλογος αναδείχθηκε ο Πειραϊκός Σύνδεσμος. Προηγήθηκαν τα τοπικά και περιφερειακά πρωταθλήματα ανωμάλου δρόμου, οι νικητές των οποίων προκρίθηκαν στον τελικό.

 Το περιφερειακό πρωτάθλημα Αττικής διεξήχθη στα Τουρκοβούνια, στα περίχωρα της Σχολής Ευελπίδων και στο Ξεροπήγαδο, με εκκίνηση το γυμναστήριο του Πανελλήνιου, την Κυριακή 9 Φεβρουαρίου. Η διαδρομή είχε μήκος 7.200μ και ήταν η εξής: Πανελλήνιος - οδός Ηρώων - Σχολή Ευελπίδων - Ξεροπήγαδο - Τουρκοβούνια και επιστροφή. Μετείχαν άνω των 50 δρομέων, από τους οποίους τερμάτισαν 44 αθλητές από επτά συλλόγους της Αθήνας, του Πειραιά και της Χαλκίδας, από τους οποίους πέντε βαθμολογήθηκαν και στο ομαδικό. Ο συναγωνισμός υπήρξε έντονος και οι τρεις πρώτοι δρομείς τερμάτισαν με διαφορά ελάχιστων δευτερολέπτων. Στο ομαδικό επικράτησε ο Πειραϊκός. Ατομικός αγώνας 7.200μ Κωνσταντίνος Γούτης (Πειραϊκός Σύνδεσμος): 21.49 Χρύσανθος Τσουκαλάς (Παναθηναϊκός): 21.51 Κωνσταντίνος Αρβανίτης (Παναθηναϊκός): 21.52 Στέφανος Στεφάνου (ΑΕΚ): 22.09 Βλάχος (ΑΕΚ): 22.10 Χρήστος Βαρτζάκης (Πειραϊκός Σύνδεσμος): 22.14 Βασίλειος Μαυραπόστολος (Α.Ο. Παλαιό Φάληρο)): 22.15 Μαγγίνας (Παναθηναϊκός): 22.18Ομαδικός αγώνας Πειραϊκός Σύνδεσμος: 20β. Παναθηναϊκός Α.Ο.: 24β Πανελλήνιος Γ.Σ.: 49β. Εθνικός Γ.Σ.: 57β. Α.Ο. Παλαιό Φάληρο: 60β.ΑΕΚ: δεν βαθμολογήθηκε Ένωσις Χαλκίδος: δεν βαθμολογήθηκε Ο τελικός αγώνας έγινε την Κυριακή 23 Φεβρουαρίου στην Αθήνα, στο Άλσος Καισαριανής, σε κυκλική διαδρομή έξι μεγάλων γύρων: πέντε των 1.360μ και έναν των 2.150μ. Μετείχαν 39 δρομείς άπό συλλόγους Αθήνας, Πειραιά, Θεσσαλονίκης και Χαλκίδας. Νικητής αναδείχθηκε ο Κ. Γούτης του Πειραϊκού, ο σύλλογος του οποίου κέρδισε και την ομαδική βαθμολογία. Εφημερίδα "Ριζοσπάστης" 10-2-1936. Εφημερίδα "Ριζοσπάστης" 25-2-1936. εφ. "Ακρόπολις", 10/2/1936, ψηφ. σελ. 224. Αρχειοθετήθηκε 2020-10-28 στο Wayback Machine.
Βοστάνι Σέρμπιγε

Το Βοστάνι Σέρμπιγε (σερβικά : Востани Сербије, "Σήκω Σερβία") είναι γνωστό πατριωτικό τραγούδι της Σερβίας. Ήταν ο εθνικός ύμνος της Ηγεμονίας της Σερβίας και γράφτηκε από τον Ντοσιντέι Ομπράντοβιτς. Έχει τρεις μουσικές εκδόσεις γραμμένες από τους Βαρτκές Μπαρονίαν, Ζλάταν Βάουντα και τον Λιούμπα Μανασίεβι.

 Востани Сербие! Востани царице! И дај чедом твојим видет твоје лице. Обрати серца их и очеса на се, И дај њима чути слатке твоје гласе.Востани Сербие! Давно си заспала, У мраку лежала Сада се пробуди И Сербље возбуди!Ти воздигни твоју царску главу горе, Да те опет позна и земља и море. Покажи Европи твоје красно лице, Светло и весело, како вид Данице.Востани Сербие! Давно си заспала, У мраку лежала Сада се пробуди И Сербље возбуди!Босна Сестра твоја на тебе гледа и не жели теби никакова вреда. Ко тебе ненавиди, не боји се Бога Oд којег теби иде помоћ многа.Востани Сербие! Давно си заспала, У мраку лежала Сада се пробуди И Сербље возбуди!Херцегова земља и Чернаја Гора Далеке државе и острови мора - сви теби помоћ небесну желе, Све добре душе теби се веселе.Востани Сербие! Давно си заспала, У мраку лежала Сада се пробуди И Сербље возбуди! Недељник „Време" Αρχειοθετήθηκε 2021-01-14 στο Wayback Machine. Текст песме
Γεωμετρικό πολύτοπο

Στη στοιχειώδη γεωμετρία, ένα πολύτοπο είναι ένα γεωμετρικό αντικείμενο με επίπεδες πλευρές, που υπάρχει σε οποιοδήποτε γενικό αριθμό διαστάσεων. Ένα πολύγωνο είναι ένα πολύτοπο σε δύο διαστάσεις, ένα πολύεδρο σε τρεις διαστάσεις, και ούτω καθεξής σε υψηλότερες διαστάσεις (όπως ένα πολύχωρο σε τέσσερις διαστάσεις). Μερικές θεωρίες γενικεύουν περαιτέρω την ιδέα να περιλαμβάνει τέτοια αντικείμενα, όπως τα αφηρημένα πολύτοπα και τα άπειρα ή απεριόριστα πολύτοπα (απειρότοποι και ψηφοθετήσεις). Όταν αναφερόμαστε σε μία ν-διαστάσεων γενίκευση, χρησιμοποιείται ο όρος ν-πολύτοπο. Για παράδειγμα, ένα πολύγωνο είναι ένα 2-πολύτοπο, ένα πολύεδρο είναι ένα 3-πολύτοπο, ένα πολύχωρο είναι ένα 4-πολύτοπο, και ούτω καθεξής. Στη σύγχρονη εποχή, τα πολύτοπα, και οι σχετικές με αυτά έννοιες, έχουν βρεθεί σε πολλές σημαντικές εφαρμογές σε ποικίλους τομείς, όπως στα γραφικά υπολογιστών, τη βελτιστοποίηση των μηχανών αναζήτησης, την κοσμολογία και πολλούς άλλους τομείς.

 Ο όρος επινοήθηκε το 1882, από τον μαθηματικό Hoppe, ο οποίος τον έγραψε στη γερμανική γλώσσα με τη χρήση των ελληνικών λέξεων "πολύ" και "τόπος". Στη συνέχεια γίνεται διεθνής όρος καθώς εισάγεται στην αγγλική γλώσσα όπου ο όρος παρουσιάστηκε στους μαθηματικούς από την Αλίσια Μπουλ Στοττ, κόρη του διάσημου μελετητή της λογικής Τζορτζ Μπουλ. Κανονικό πολύτοπο Ημικανονικό πολύτοπο Κυρτό πολύτοπο Ενιαίο πολύτοπο Αφηρημένο πολύτοπο Coxeter, Harold Scott MacDonald (1973), Regular Polytopes, New York: Dover Publications, ISBN 978-0-486-61480-9 . Grünbaum, Branko (2003), Kaibel, Volker; Klee, Victor; Ziegler, Günter M., επιμ., Convex polytopes (2η έκδοση), New York & London: Springer-Verlag, ISBN 0-387-00424-6 . Ziegler, Günter M. (1995), Lectures on Polytopes, Graduate Texts in Mathematics, 152, Berlin & New York: Springer-Verlag . Weisstein, Eric W., "Polytope" από το MathWorld. Regular and semi-regular convex polytopes a short historical overview. "Math will rock your world" – Εφαρμογή πολυτόπων σε μια βάση δεδομένων από άρθρα που χρησιμοποιούνται για την υποστήριξη προσαρμοσμένης ροής ειδήσεων μέσω του Διαδικτύου – (Business Week Online).
Γκυστάβ Λε Μπον

Ο Σαρλ-Μαρί Γκυστάβ Λε Μπον (7 Μαΐου 1841 – 13 Δεκεμβρίου 1931) ήταν γάλλος ιατρός και συγγραφέας που ασχολήθηκε συστηματικά με την ανθρωπολογία, ψυχολογία, την κοινωνιολογία, και την αρχαιολογία.

 Γεννήθηκε στο Nogent-le-Rotrou της Γαλλίας και σπούδασε ιατρική στο Πανεπιστήμιο του Παρισιού αποφοιτώντας το 1866. Εξέδωσε μια σειρά από ιατρικά άρθρα και βιβλία. Υπηρέτησε στο γαλλικό στρατό, στο υγειονομικό σώμα μετά το ξέσπασμα του Γαλλοπρωσικού πολέμου όπου και παρασημοφορήθηκε. Η ήττα στον πόλεμο της Γαλλίας σε συνδυασμό με την Παρισινή Κομμούνα του 1871 διαμόρφωσε σε μεγάλο βαθμό την θεωρία του. Ταξίδεψε στην Ευρώπη, την Ασία και την Βόρεια Αφρική κατά το διάστημα από το 1860 έως το 1880. Έγραψε αφηγήσεις του ταξιδιού του, έργα για την αρχαιολογία και της ανθρωπολογία βασισμένα πάνω στους πολιτισμούς της Ανατολής. Στη δεκαετία του 1890, στράφηκε στην ψυχολογία και την κοινωνιολογία αναπτύσσοντας την άποψη ότι ο όχλος και τα πλήθη σχηματίζουν μια νέα ψυχολογική οντότητα, τα χαρακτηριστικά της οποίας καθορίζονται από το φυλετικό ασυνείδητο του πλήθους. Στο συγγραφικό του έργο ενσωματώνονται οι θεωρίες των εθνικών χαρακτηριστικών, η φυλετική και ανδρική ανωτερότητα, η συμπεριφορά της αγέλης και η ψυχολογία του πλήθους. Ανέλυσε ιστορικά, πολιτικά και κοινωνικά γεγονότα θέτοντας την βάση για την επιστήμη της κοινωνικής ψυχολογίας. Τα πορίσματα των ερευνών του, ήταν αντίθετα στις κρατούσες θεωρίες περί ισότητας, ειρήνης και αδελφότητας. To συγγραφικό έργο του αγνοήθηκε ή δυσφημίστηκε κατά τη διάρκεια της ζωής του από την γαλλική ακαδημαϊκή και επιστημονική κοινότητα λόγω των πολιτικών συντηρητικών και αντιδραστικών θεωριών του. Ο Λε Μπον ήταν επικριτής της δημοκρατίας και του σοσιαλισμού και επηρέασε διαφορετικούς πολιτικούς και ακαδημαϊκούς, όπως ο Θεόδωρος Ρούζβελτ, ο Μπενίτο Μουσολίνι, ο Σίγκμουντ Φρόυντ, ο Αδόλφος Χίτλερ και ο Βλαντιμίρ Λένιν. Τα πιο γνωστά συγγράμματα του είναι : Η ψυχολογία της σύγχρονης εποχής Η ψυχολογία των επαναστάσεων Η ψυχολογία των όχλων Ψυχολογία των μαζών Πολιτική ψυχολογία και η κοινωνική άμυνα Η γαλλική επανάστασις Νόμοι εξελίξεως των λαών Η ζωή των αληθειών Πολυμέσα σχετικά με το θέμα Gustave Le Bon στο Wikimedia Commons
Κατάλογος μοναρχών του Λεόν

Κατά τη βασιλεία του Oρδόνιο Α΄ των Αστουριών (850–866), το βασίλειο άρχισε να είναι γνωστό ως αυτό του Λεόν. Το 910 ιδρύθηκε ένα ανεξάρτητο βασίλειο τού Λεόν, όταν ο βασιλιάς των Αστουριών μοίρασε την επικράτειά του στους τρεις γιους του. Παρακάτω ακολουθεί ένας κατάλογος με τους μονάρχες του Λεόν. Είναι, εν μέρει, η συνέχεια του καταλόγου των μοναρχών των Αστουριών.

 Οι ακόλουθοι δυνάστες είναι απόγονοι, εξ αρρενογονίας, του συζύγου της Ουρράκας, Ραϋμόνδου της Βουργουνδίας. Ο Ερρίκος Β' ήταν νόθος γιος του Αλφόνσου ΙΔ'. Έγινε δούκας της Τραστάμαρα. Κατάλογος Ισπανών μοναρχών Οικογενειακό δέντρο βασιλέων της Ισπανίας Βασίλειο του Λεόν Λίστες αξιωματούχων Μπάρτον, Σάιμον. Η Αριστοκρατία στη Λεόν και την Καστίλη του 12ου αιώνα . Cambridge University Press, 1997. Παράρτημα Ι: «The Counts of Twelfth Century León and Castile», pp. 235–302.
Κοινότητα Στειρίου

Η Κοινότητα Στειρίου ήταν κοινότητα του Νομού Αττικοβοιωτίας την περίοδο 1912-1943, κοινότητα του Νομού Βοιωτίας την περίοδο 1944 έως το 1998, με τους οικισμούς: Στειρίου, Οσίου Λουκά και τον ιδιωτικό οικισμό της εταιρείας Αλουμίνιον της Ελλάδος στην θέση Σιδεροκαρφιά - Άγιοι Θεόδωροι και μέχρι σήμερα είναι κοινότητα της δημοτικής ενότητας Διστόμου, του δήμου Διστόμου-Αράχοβας-Αντίκυρας, της περιφερειακής ενότητας Βοιωτίας, στην περιφέρεια Στερεάς Ελλάδας.

 Η κοινότητα Στειρίου έχει έκταση 50,772 τετρ. χιλιομέτρων. Απέχει 169 χλμ. από την Αθήνα, 29 χλμ.από τη Λιβαδειά. Η περιοχή είναι ορεινή πετρώδης, με τμήματα αργιλώδους εδάφους. Η κοιλάδα όπου βρίσκεται η αρχαία Στείριδα έχει φυσική διέξοδο προς τη θάλασσα μέσω του φαραγγιού της Κλεισούρας. Στο υπέδαφος των βουνών του Στειρίου υπάρχουν πλούσια κοιτάσματα βωξίτη (Ελικώνας - Σκαριτσά) τα οποία εκμεταλλεύεται το εργοστασιακό συγκρότημα της εταιρίας Αλουμίνιον της Ελλάδος Β.Ε.Α.Ε.. O Νομός Βοιωτίας ιδρύθηκε αρχικά ως Νομός Αττικής και Βοιωτίας ύστερα από την εφαρμογή της Διοικητικής διαίρεσης του 1833 που καθορίστηκε από την Κυβέρνηση Μαυροκορδάτου. Η Κυβέρνηση Ελευθερίου Βενιζέλου το 1910 έθεσε σε εφαρμογή τη Διοικητική διαίρεση του 1912 για την περίοδο 1912 έως 1971 που έφερε σημαντικές αλλαγές στους δήμους και τις κοινότητες. Με τη Διοικητική διαίρεση του 1971 που τέθηκε σε εφαρμογή στις 26 Αυγούστου 1971 ο Νομός Βοιωτίας παρέμεινε αμετάβλητος. ΦΕΚ 262Α - 31/08/1912 Σύσταση της κοινότητας με την απόσπαση του οικισμού Στείρι από τον δήμο Διστομίων και τον ορισμό του ως έδρα της κοινότητας. Ο οικισμός Μονή Οσίου Λουκά αποσπάται από τον δήμο Διστομίων και προσαρτάται στην κοινότητα. Το όνομα του οικισμού Στήρι του δήμου διορθώνεται σε Στείρι. ΦΕΚ 223Α - 26/07/1943 Η κοινότητα αποσπάται από τον νομό Αττικής και Βοιωτίας και υπάγεται στον νομό Βοιωτίας. ΦΕΚ 244Α - 04/12/1997 Ο οικισμός Στείρι αποσπάται από την κοινότητα το 1997 με το σχέδιο Καποδίστριας και προσαρτάται στον δήμο Διστόμου. Ο οικισμός Μονή Οσίου Λουκά αποσπάται από την κοινότητα και προσαρτάται στον δήμο Διστόμου. Η κοινότητα καταργείται. Για το χρονικό διάστημα 1912 έως 1940 δεν υπάρχουν στοιχεία διότι στις 25 Ιουνίου του 1944 οι Γερμανοί έκαψαν το Στείρι και κάηκαν τα αρχεία της Κοινότητας.
Β΄ κατηγορία ποδοσφαίρου ανδρών Κύπρου 1987-88

Η Β΄ κατηγορία ποδοσφαίρου ανδρών Κύπρου 1987-88 ήταν η 33η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε ο Κεραυνός Στροβόλου για 2η φορά στην ιστορία του.

 Στο πρωτάθλημα της Β΄ κατηγορίας 1987-88 συμμετείχαν 15 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι δύο πρώτες ομάδες προβιβάστηκαν στο πρωτάθλημα Α΄ κατηγορίας 1988-89. Οι τρεις τελευταίες ομάδες υποβιβάστηκαν στο πρωτάθλημα Γ΄ κατηγορίας 1988-89. Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό. Ομάδες που δεν συμμετείχαν στο πρωτάθλημαΟμάδες που προήχθησαν στην Α΄ κατηγορία 1987-88 ΑΠΕΠ Λεμεσού Αναγέννηση ΔερύνειαςΟμάδες που διαβαθμίστηκαν στην Γ΄ κατηγορία 1987-88: Ορφέας Αθηένου Απόλλων ΛυμπιώνΟμάδες που συμμετείχαν στο πρωτάθλημαΟμάδες που διαβαθμίστηκαν από την Α΄ κατηγορία 1986-87 Ομόνοια Αραδίππου Ερμής ΑραδίππουΟμάδες που προήχθησαν από την Γ΄ κατηγορία 1986-87: Ελπίδα Ξυλοφάγου Εθνικός Δευτεράς Η τελική βαθμολογία του πρωταθλήματος ήταν: Το σύστημα βαθμολόγησης που ίσχυε ήταν: Νίκη=2 βαθμοί, Ισοπαλία=1 βαθμός, Ήττα=0 βαθμοί Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση. «1987/88 Cypriot Second Division». Rec.Sport.Soccer Statistics Foundation. 14 Ιανουαρίου 2016. Ανακτήθηκε στις 14 Ιανουαρίου 2016. «Β΄ ΚΑΤΗΓΟΡΙΑ». Ο Φιλελεύθερος: σελ. 11. 20 Ιουνίου 1988. «Β΄ ΚΑΤΗΓΟΡΙΑ». Φίλαθλος: σελ. 6. 20 Ιουνίου 1988. «Βαθμολογία Β΄ κατηγορίας». Αθλητικό Βήμα: σελ. 7. 20 Ιουνίου 1988. ΚΟΠ (Φεβρουάριος 2018). Το περιοδικό της ΚΟΠ. Λευκωσία: ΚΟΠ, σελ. 68-71. Αρχειοθετήθηκε από το πρωτότυπο στις 2018-04-23. https://www.webcitation.org/6ytOSp23B?url=https://www.cfa.com.cy/images/DownloadsGr/PERIODIKO%20KOP%20T30.pdf. Ανακτήθηκε στις 2018-04-23. Β΄ κατηγορία ποδοσφαίρου ανδρών Κύπρου Κύπελλο Κύπρου ποδοσφαίρου ανδρών 1987-88 Ποδόσφαιρο στην Κύπρο Σύστημα ποδοσφαιρικών πρωταθλημάτων Κύπρου
Windows XP Professional x64 Edition

Τα Windows XP Professional x64 Edition είναι μία έκδοση των Windows XP Professional, σχεδιασμένη για υπολογιστές με x86-64 bit. Κυκλοφόρησε στις 25 Απριλίου 2005. Η έκδοση αυτή σχεδιάστηκε για να τρέχει σε υπολογιστές με 64 bit καθώς και σε υπολογιστές που έχουν καλύτερο hardware από αυτό που δέχονται τα Windows XP Professional, π.χ. περισσότερη από 4 GB RAM που είναι το μέγιστο όριο RAM για Windows XP.

 Σε σχέση με τα Windows XP τα Windows XP Professional x64: Δέχονται μέχρι και 128 GB RAM Δέχονται μέχρι και 2 φυσικές CPU Μπορεί να χρησιμοποιήσει τον πυρήνα των Windows Server 2003 που είναι νεότερος από αυτόν των Windows XP Επιτρέπει ταχύτερη κωδικοποίηση ήχου ή βίντεο, υψηλότερη απόδοση παιχνιδιών βίντεο και ταχύτερη απόδοση 3D σε λογισμικό βελτιστοποιημένο για υλικό 64 bit. Ο Οδηγός μεταφοράς αρχείων και ρυθμίσεων υποστηρίζει τη μετεγκατάσταση ρυθμίσεων τόσο από υπολογιστές Windows XP 32 bit όσο και από 64 bit. Τα Windows XP Professional x64 διατίθενται μόνο σε ορισμένες γλώσσες (π.χ. Αγγλικά). Στα Ελληνικά η έκδοση αυτή των Windows XP δεν υπάρχει.
Είδωλο

Η λέξη είδωλο προκύπτει από τη λέξη "είδος", δηλαδή αυτό που φαίνεται, και σημαίνει κάτι που μπορεί να γίνει αισθητό με τις αισθήσεις μας. Στην καθημερινή ζωή, "είδωλο" ονομάζεται η αντανάκλαση ενός αντικειμένου. Όσον αφορά τη θρησκευτική της έννοια, η λέξη αναφέρεται σε ένα αντικείμενο λατρείας, που απεικονίζει κάποια θεότητα.

 Σε αντίθεση με τους λαούς που θεωρούν τον Θεό ενδοσυμπαντικό, ο Ιουδαϊκός λαός, αλλά και οι Χριστιανοί που κληρονόμησαν την ίδια αντίληψη για τον Θεό, ότι δηλαδή ο Θεός ως άκτιστος, είναι και εξωσυμπαντικός, άρα ανόμοιος με κάθε τι κτιστό και απερίγραπτος, γι' αυτόν ακριβώς τον λόγο απαγορεύουν στη λατρεία τους ομοιώματα του Θεού, καθώς είναι εντελώς ανόμοια, τόσο στην όψη, στο είδος, όσο και στην ουσία. Η δε Αγία Γραφή χρησιμοποιεί τη λέξη: "είδωλο" και την απαγόρευση γι' αυτό αυστηρά με αυτή την έννοια, του αντικειμένου απεικόνισης θεού, ή του Θεού. Ο Προτεσταντισμός θεωρεί είδωλα ακόμα και απεικονίσεις αγίων, γι' αυτό και απαγορεύει τη χρήση τους στη λατρευτική ζωή των πιστών τους. Αυτό εν μέρει οφείλεται σε μανιχαϊστικές δογματικές καταβολές, δεδομένου ότι οι Μανιχαίοι θεωρούσαν την ύλη ως κάτι κακό, ως δημιούργημα ενός κατώτερου θεού, ενώ το πνεύμα κάτι καλό, ως δημιούργημα ενός καλού Θεού. Από τη στιγμή λοιπόν που κάποιος θεωρεί την ύλη ως κάτι κακό, είναι επόμενο να θεωρεί και τη λατρεία μέσω υλικών αντικειμένων απαγορευμένη. Γι' αυτό και η λατρεία των προτεσταντικών θρησκειών είναι κυρίως εστιασμένη στη γνώση και τη διδασκαλία και λιγότερο σε υλικά στοιχεία, όπως στις παραδοσιακές Χριστιανικές θρησκείες, που χρησιμοποιούν κεριά, θυμίαμα, εικόνες, άμφια κλπ). Καθαρότερη και συνεπέστερη προς αυτή τη θέση, εμφανίζεται η λατρεία θρησκειών όπως οι Κουάκεροι, οι οποίοι προχωρούν ένα βήμα ακόμα, απορρίπτοντας κυριολεκτικά οτιδήποτε υλικό στη λατρεία τους, ακόμα και το εν ύδατι βάπτισμα και η Θεία Κοινωνία, ως κάτι που δεν έχει θέση σε μια καθαρά πνευματική λατρεία, στην οποία η ύλη είναι κάτι αποφευκτέο. Το Ισλάμ, επίσης, για τους ίδιους λόγους έχει διαφορετική αντίληψη για την έννοια του ειδώλου. Θεωρεί είδωλα ακόμα και απεικονίσεις αγίων, γι' αυτό και απαγορεύουν τη χρήση τους στη λατρευτική ζωή των πιστών τους.
Καλλιτεχνική κολύμβηση στους Ολυμπιακούς Αγώνες

Η Καλλιτεχνική κολύμβηση (Συγχρονισμένη Κολύμβηση μέχρι το 2017) είναι γυναικείο άθλημα και ένα από τα πιο απαιτητικά, δύσκολα αθλήματα. Έχει πολλά ονόματα, όπως Συγχρονισμένη κολύμβηση, μπαλέτο νερού, synchro ή καλλιτεχνική κολύμβηση. Συνδυάζει ευλυγισία, και μουσική αποτελεί ολυμπιακό άθλημα από το 1984.

 Η προπόνηση γίνεται μέσα στην πισίνα και έξω από αυτήν με (απλή γυμναστική.) Περιέχει Ασκήσεις ευλυγισίας, κοιλιακούς, push ups, βάρη και τρέξιμο. Αρχικά, στο ολυμπιακό πρόγραμμα εντάχθηκαν το ατομικό αγώνισμα (σόλο) και το ντουέτο. Το 1996 διεξήχθη μόνο το ομαδικό, ενώ από το 2000 διεξάγονται το ομαδικό και το ντουέτο. Ως το 2016. Η Συγχρονισμένη κολύμβηση απαιτεί οι αθλήτριες να δείχνουν αψεγάδιαστες, ενώ το μακιγιάζ και τα χτενίσματά τους, αποτελούν μέρος της όλης παρουσίασης και ως εκ τούτου μετρούν και στη βαθμολογία. Το μακιγιάζ τους είναι αρκετά σημαντικό και χρησιμοποιούν αποκλειστικά αδιάβροχα προϊόντα. Για το χτένισμά τους βυθίζουν μια ζελατίνη χωρίς γεύση ή χρώμα σε χλιαρό νερό και το στεγανοποιούν. Τα μαγιό για συγχρονισμένη κολύμβηση πρέπει να είναι λαμπερά και να πληρούν ορισμένες προϋποθέσεις: Κατασκευασμένο από συνθετικό ύφασμα - αυτό το ύφασμα δεν τεντώνεται κατά τη διαδικασία διαβροχής. Θα πρέπει να είναι βολικό και άνετο σε ασκήσεις ποικίλης πολυπλοκότητας.Ιδιαίτερη προσοχή δίνεται σε μαγιό για συγχρονισμένη κολύμβηση, στην οποία οι αθλητές φορουν σε διαγωνισμούς. Οι δικαστές έχουν το δικαίωμα να μειώσουν τις βαθμολογίες στις διαγωνιζόμενες αν το μαγιό δεν πληροί ορισμένες απαιτήσεις, είναι ακατάλληλο ή εκτός μόδας. Υπάρχουν διαφόρα ειδών μαγιό ανάλογα με το πού ο αθλητής πρόκειται να χρησιμοποιήσει μαγιό για συγχρονισμένη κολύμβηση. Μαγιό για εκπαίδευση στην πισίνα. Μαγιό για το υποχρεωτικό πρόγραμμα απόδοσης. Μαγιό για οποιοδήποτε πρόγραμμα.
Νουρεντίν Μπεντουί

Ο Νουρεντίν Μπεντουί (αραβικά: نور الدين بدوي‎, γεν. 22 Δεκεμβρίου 1959) είναι Αλγερινός πολιτικός της Αλγερίας. Υπηρέτησε ως πρωθυπουργός της Αλγερίας από τις 11 Μαρτίου 2019 ως τις 19 Δεκεμβρίου του ίδιου χρόνου.

 Ο Μπεντουί γεννήθηκε στις 22 Δεκεμβρίου 1959 στο Αΐν Ταγιά (Ain Taya), στο βιλαέτι (επαρχία) του Αλγερίου, με την οικογένειά του να κατάγεται από την Ουάργκλα. Το 1985 ο Μπεντουί εντάχθηκε στην Εθνική Σχολή Διοίκησης (ENA). Αποφοίτησε από αυτήν και αργότερα έγινε ορκωτός ελεγκτής στο Ελεγκτικό Συνέδριο, στη συνέχεια βαλής (wali) (κυβερνήτης) τριών διαφορετικών βιλαετιών (williyas), που παρατίθενται διαδοχικά: Σίντι Μπελ Αμπές Μπορτζ Μπου Αρερίτζ Σετίφ και Κωνσταντίνη Ο Μπεντουί ήταν υπουργός Εκπαίδευσης και Επαγγελματικής Εκπαίδευσης από τις 11 Σεπτεμβρίου 2013 έως τις 14 Μαΐου 2015, πριν διοριστεί υπουργός Εσωτερικών και Τοπικών Αρχών στις 14 Μαΐου 2015. Στις 12 Μαρτίου 2019 έγινε πρωθυπουργός μετά την παραίτηση του Αχμέτ Ουγιαχία και την απόσυρση του Αμπντελαζίζ Μπουτεφλίκα στις προεδρικές εκλογές, ως αποτέλεσμα μαζικών διαδηλώσεων. Στις 14 Μαρτίου, ο σχηματισμός της κυβέρνησης ανακοινώθηκε για το τέλος της επόμενης εβδομάδας. Η προθεσμία εκείνη δεν τηρήθηκε σε μεγάλο βαθμό. Η κυβέρνηση διαμορφώθηκε τελικά στις 31 Μαρτίου. Δύο ημέρες αργότερα, στις 2 Απριλίου, παραιτήθηκε ο πρόεδρος της χώρας, Αμπντελαζίζ Μπουτεφλίκα.
Γαλαξίας του Χόαγκ

Ο Γαλαξίας του Χόαγκ είναι ένας ιδιόμορφος γαλαξίας με τύπο που είναι γνωστός ως δακτυλιοειδής γαλαξίας. Ο γαλαξίας πήρε το όνομά του από τον Άρθουρ Χόαγκ που τον ανακάλυψε το 1950 και τον χαρακτήρισε ως ένα πλανητικό νεφέλωμα ή έναν ιδιόμορφο γαλαξία οκτώ δισεκατομμυρίων αστεριών.

 Ο Νόα Μπρος (Noah Brosch) και οι συνεργάτες του, έδειξαν ότι η φωτεινή δακτύλιος βρίσκεται στην εσωτερική άκρη ενός πολύ μεγαλύτερου ουδέτερου δακτυλίου υδρογόνου. Πολυμέσα σχετικά με το θέμα Hoag's Object στο Wikimedia Commons Hubble Space Telescope image of Hoag's Object. Accretion Rings Galactic Rings – Fund. Cosmic Physics, 1996. Vol. 17, pp. 95–281 A Wheel within a Wheel (09/05/2002) News Release Number: STScI-2002-21 – HubbleSite ESA/Hubble image of Hoag's Object
Αντσιρανάνα

Η Αντσιρανάνα (μαλαγασικά: Antsiranana) είναι η έκτη μεγαλύτερη πόλη της Μαδαγασκάρης με πληθυσμό 80.000 κατοίκων. Είναι η πρωτεύουσα της Επαρχίας Αντσιρανάνα, της Περιφέρειας Ντιάνα και του δήμου Αντσιρανάνα.

 Η Αντσιρανάνα βρίσκεται βορειοδυτικά της Μαδαγασκάρης, της Αντσιρανάνα και της Ντιάνα. Βρίσκεται νότια της Βίλλα Μπας. Η Αντσιρανάνα είχε, σύμφωνα με την απογραφή του 2004 80.000 κατοίκους, από τους οποίους το 20 % είναι Κομόριοι, το 15 % Σακαλάβα, το 15 % Αντανακαράνα, το 10 % Ανταντρόι, το 5 % Μερίνα, το 15 % Ινδοί και Πακιστανοί, το 10 % Κινέζοι και το υπόλοιπο 10 % Σομαλοί. Το τοπικό αεροδρόμιο είναι το Αεροδρόμιο του Αρρασάρτ, που βρίσκεται κοντά στην Αντσιρανάνα. Έχει φυσικό λιμάνι και πολλούς δρόμους γύρω της. Κατάλογος πόλεων της Μαδαγασκάρης Atlantis Loved Kilimanjaro
Λίρα της Μπιάφρα

Η λίρα της Μπιάφρα αποτέλεσε βραχύβιο νόμισμα της επίσης βραχύβιας δημοκρατίας της Μπιάφρα μεταξύ των ετών 1968 και 1970. Υποδιαιρούταν σε 20 σελίνια, και κάθε σελίνι σε 12 πένες (1λίρα= 240 πένες).

 Ως αποτέλεσμα του εμφυλίου πολέμου στη Νιγηρία με αφορμή την προσπάθεια αποσκίρτησης και ανεξαρτητοποίησης τμήματος της χώρας, ιδρύθηκε το βραχύβιο κράτος της Μπιάφρα το οποίο τελικά κατελήφθη το 1970 από τις ομοσπονδιακές δυνάμεις της Νιγηρίας Το διάστημα αυτό η Μπιάφρα εξέδωσε νόμισμα το οποίο δεν αναγνωρίστηκε επίσημα από τον υπόλοιπο κόσμο ήταν όμως σε χρήση στην Μπιάφρα από το 1968 έως το 1970. Τόσο τα κέρματα όσο και τα χαρτονομίσματα της λίρας της Μπιάφρα είναι περιζήτητα ως συλλεκτικά αντικείμενα ακόμα και 4 δεκαετίες μετά την πρώτη τους έκδοση Το 1969 κόπηκε σειρά κερμάτων από αλουμίνιο με τις εξής ονομαστικές αξίες: 3 πένες 6 πένες 1 σελίνι 2 ½ σελίνια Τα πρώτα χαρτονομίσματα με ονομαστικές αξίες των 5 σελινίων και 1 λίρας τέθηκαν σε κυκλοφορία για πρώτη φορά στις 29 Ιανουαρίου 1968. Το Φεβρουάριο του 1969 εκδίδεται δεύτερη σειρά χαρτονομισμάτων με τις εξής ονομαστικές αξίες: 5 σελίνια 10 σελίνια 1 λίρα 5 λίρες 10 λίρες Χαρτονομίσματα της λίρας Κέρματα της λίρας
Άντριου Γουάιλς

Ο Άντριου Γουάιλς (Andrew John Wiles, γενν. 11 Απριλίου 1953) είναι Άγγλος μαθηματικός. Ασχολείται με τη θεωρία αριθμών και εργάζεται στο πανεπιστήμιο του Πρίνστον. Το μεγαλύτερό του επίτευγμα είναι η επίλυση ενός εκ των διασημότερων προβλημάτων των μαθηματικών. Πρόκειται για την απόδειξη του Τελευταίου Θεωρήματος του Φερμά, το οποίο απασχόλησε την μαθηματική κοινότητα για πάνω από 3 αιώνες.

 Για την απόδειξη του Τελευταίου Θεωρήματος του Φερμά έλαβε τα εξής βραβεία και τιμητικές διακρίσεις το 1997 κέρδισε το Βραβείο του Βόλφσκελ (γερμ. Wolfskehl). Το 1908 είχαν διατεθεί αρχικά ως βραβείο το ποσό των 100.000 Μάρκων (των λεγόμενων 'χρυσών') από την τότε Βασιλική Εταιρία των Επιστημών (γερμ. Königliche Gesellschaft der Wissenschaften) στο Γκέτινγκεν (Göttingen) της Γερμανίας, ειδικά για να αποδειχθεί το Τελευταίο θεώρημα του Φερμά. Μετά τον υπολογισμό του πληθωρισμού και τις νομισματικές μεταρρυθμίσεις η τιμή του βραβείου ήταν περ. 70.000 Γερμανικά Μάρκα. το 1998 τιμήθηκε με Ειδική διάκριση [αφού είχε περάσει το παραδοσιακό όριο ηλικίας των 40 ετών για την απονομή του μεταλλίου Fields, επίσημη ονομασία International Medal for Outstanding Discoveries in Mathematics, που σημαίνει Διεθνές μετάλλιο για εξαιρετικές ανακαλύψεις στα μαθηματικά) από την Διεθνή Μαθηματική Ένωση (International Mathematical Union, IMU) στο Διεθνές Μαθηματικό Συνέδριο (International Congress of Mathematics, ICM) που διοργανώθηκε στο Βερολίνο], 1999 Βραβείο του Ινστιτούτου Μαθηματικών Κλέυ Clay Mathematics Institute για την προώθηση των μαθηματικών (CMI), που εδρεύει στο Κέμπριτζ της Μασαχουσέτης. Ήταν ο πρώτος, που τιμήθηκε με αυτήν την διάκριση. 2005 Βραβείο Σώ (αγγλ. Shaw Prize) στην κατηγορία "Μαθηματικές επιστήμες" 2016 Βραβείο Άμπελ Andrew Wiles: Modular Elliptic Curves and Fermat's last theorem Αρχειοθετήθηκε 2011-05-10 στο Wayback Machine.. Annals of Mathematics 141 (1995), 443–551. (αρχείο pdf) Το τελευταίο θεώρημα του Φερμά στο Wolfram Mathworld Αναλυτική βιογραφία του Άντριου Γουάιλς (Αγγλικά) Δικτυακή παρουσία των βραβείων Σώ (Show Prize 2005) (Αγγλικά) Επίσημη δικτυακή τοποθεσία του Ινστιτούτου Μαθηματικών Κλέυ, CMI(Αγγλικά) Αρχειοθετήθηκε 2017-10-29 στο Wayback Machine. (Αγγλικά)
Διεθνής Κομμουνιστική Επιθεώρηση

Η Διεθνής Κομμουνιστική Επιθεώρηση είναι περιοδικό το οποίο εκδίδεται σε τέσσερις γλώσσες: Στα αγγλικά, ισπανικά, ρώσικα και ελληνικά. Αποτελεί περιοδικό συνεργασίας ανάμεσα σε θεωρητικά και πολιτικά περιοδικά Κομμουνιστικών Κομμάτων που έχουν κοινές θέσεις για μια σειρά από θεμελιώδη θεωρητικά και ιδεολογικά ζητήματα.

 «Ετούντ Μαρξίστ» (Κόμμα Εργασίας Βελγίου) «Κομμουνιστική Επιθεώρηση» (Κομμουνιστικό Κόμμα Ελλάδας) «Σζαμπάντσαγκ» (Ουγγρικό Κομμουνιστικό Εργατικό Κόμμα) «Σοσιαλίστι Λάτβια» (Σοσιαλιστικό Κόμμα Λετονίας) «Τσάϊτουνγκ φομ Λέτσεμπουργκερ φόλεκ» (Κομμουνιστικό Κόμμα Λουξεμβούργου) «Ελ Κομμουνίστα» (Κόμμα των Κομμουνιστών, Μεξικό) «Προπουέστα Κομουνίστα» (Κομμουνιστικό Κόμμα των Λαών της Ισπανίας) «Σοβέτσκι Σαγιούζ» (Κομμουνιστικό Εργατικό Κόμμα Ρωσίας) «Γκελενέκ» (Τουρκικό Κομμουνιστικό Κόμμα) «Ντεμπάτε Αμπιέρτο» (Κομμουνιστικό Κόμμα Βενεζουέλας) Ιστότοπος του περιοδικού Διεθνής Κομμουνιστική Επιθεώρηση
Ντράγκαν Τάρλατς

Ο Ντράγκαν Τάρλατς (γεννημένος στις 9 Μαΐου του 1973) είναι Σέρβος πρώην διεθνής καλαθοσφαιριστής. Έχει ύψος 2,11 μέτρα και αγωνιζόταν στη θέση του σέντερ. Έχει αγωνιστεί τόσο σε πρωταθλήματα της Ευρώπης όσο και στο ΝΒΑ. Ο Ντράγκαν Τάρλατς έχει αποκτήσει την ελληνική υπηκοότητα με όνομα Τάκης Κωνσταντινίδης.

 Ο Ντράγκαν Τάρλατς έκανε τα πρώτα του μπασκετικά βήματα στις ακαδημίες της Βοϊβοντίνα, ενώ το 1990 υπέγραψε το πρώτο του επαγγελματικό συμβόλαιο με την ομάδα του Ερυθρού Αστέρα, στην ομάδα του οποίου αγωνίστηκε μέχρι και το 1992, χωρίς ωστόσο να καταφέρει να κερδίσει κάποιο εγχώριο τίτλο. Το 1992 ταξίδεψε στην Ελλάδα για λογαριασμό του Ολυμπιακού Πειραιώς, τον οποίο παρέμεινε για οκτώ χρόνια. Με την ελληνική ομάδα κατέκτησε 5 Πρωταθλήματα Ελλάδος (1993, 1994, 1995, 1996 και 1997), 2 Κύπελλα Ελλάδος (1994 και 1997) αλλά και την Ευρωλίγκα του 1997. Η κατάκτηση της Ευρωλίγκας ήταν μια ιστορική στιγμή για το σύλλογο του Πειραιά, καθώς ήταν το πρώτο διεθνές τρόπαιο που κατακτούσε το συγκεκριμένο τμήμα του συλλόγου από την ίδρυση του και μέχρι εκείνη τη χρονιά. Στον Ολυμπιακό, δόθηκε η ευκαιρία στον Τάρλατς να αγωνιστεί με κάποιους από τους μεγαλύτερους Έλληνες καλαθοσφαιριστές που πέρασαν από τα ελληνικά γήπεδα, όπως ήταν ο Παναγιώτης Φασούλας και ο Γιώργος Σιγάλας. Ο Τάρλατς θεωρείται από τους καλύτερους σέντερ που είχαν περάσει από τους «ερυθρόλευκους».Κατά τη διάρκεια της παρουσίας του στον Ολυμπιακό, ο Τάρλατς συμμετείχε στα Ντραφτ του ΝΒΑ το 1995, όπου η εξαιρετική του παρουσία είχε σαν αποτέλεσμα να του προταθεί συμβόλαιο συνεργασίας εκ μέρους των Σικάγο Μπουλς, ωστόσο ο Τάρλατς προτίμησε να μείνει στην Ελλάδα. Ό,τι δεν έγινε το 1995, πραγματοποιήθηκε το καλοκαίρι του 2000 με τους Σικάγο Μπουλς να του προσφέρουν εκ νέου επαγγελματικό συμβόλαιο συνεργασίας. Στην ομάδα του Σικάγο αγωνίστηκε για ένα χρόνο, χωρίς ωστόσο να καταφέρει να εντυπωσιάσει. Το ντεμπούτο του έγινε απέναντι στους Γουίζαρντς κι έμεινε στο παρκέ για 14 λεπτά και πέτυχε 6 πόντους με 1 ριμπάουντ. Η χρονιά ολοκληρώθηκε με 43 συμμετοχές, 13,9 λεπτά μέσο όσο και 2,4 πόντους.Το καλοκαίρι του 2001 επέστρεψε στην Ευρώπη, αυτήν την φορά για λογαριασμό της Ρεάλ Μαδρίτης. Στην ισπανική ομάδα έμεινε μέχρι και το 2003, χωρίς ωστόσο να καταφέρει να κατακτήσει κάποιο τίτλο, εγχώριο ή μη. Τελευταίος σταθμός στην καριέρα του Τάρλατς ήταν η ρωσική ΤΣΣΚΑ Μόσχας, στην οποία αγωνίστηκε για τη σεζόν 2003-2004. Το καλοκαίρι του 2004 αποφάσισε να αποσυρθεί από την ενεργό δράση σε ηλικία 31 ετών. Ο Ντράγκαν Τάρλατς έχει πραγματοποιήσει αρκετές συμμετοχές με την εθνική ομάδα της Γιουγκοσλαβίας, ενώ έχει κατακτήσει ένα χάλκινο μετάλλιο στο Ευρωπαϊκό Πρωτάθλημα του 1999 καθώς και ένα χρυσό μετάλλιο στο Ευρωπαϊκό Πρωτάθλημα του 2001. 5x Πρωταθλήματα Ελλάδος: (1993, 1994, 1995, 1996, 1997) 2x Κύπελλα Ελλάδος: (1994, 1997) 1x Ευρωλίγκα: (1997) 1x Ευρωμπάσκετ: (2001) 1x Πρωτάθλημα Ρωσίας: (2004) 3× FIBA EuroStar (1996, 1998, 1999) 2x Ελληνικό All-Star Game: (1998, 1999) Τα στατιστικά του Τάρλατς στο ΝΒΑ Αρχειοθετήθηκε 2016-03-02 στο Wayback Machine. Το προφίλ του Τάρλατς στο euroleague.net «Ο «Τάκης» Τάρλατς!», αφιέρωμα στον ιστότοπο Gazzetta.gr, 28 Οκτωβρίου 2014.
Τζουάν Φραντσέσκο Βενιέρ

Ο Τζουάν Φραντσέσκο Βενιέρ (στα Βενετικά) (πέθανε το 1518) ήταν Κύριος συγκυβερνήτης των Κυθήρων. Ο Ζουάν Φραντσέσκο Βενιέρ ήταν υιός του Μοϊζέ Βενιέρ (1412-1476) και της Κατερίνα Βιττούρι, εγγονός του Μπιάτζο Βενιέρ και της Λουκία Κονταρίνι, δισέγγονος του Φραντσέσκο Βενιέρ (πέθανε το 1424) και τρισέγγονος του Πιέτρο Βενιέρ, Άρχοντα των Κυθήρων.

 Παντρεύτηκε την Φιορέντζα Σομμαρίπα, Αρχόντισσα της Πάρου (απεβίωσε το 1518) με την οποία απέκτησε: Νικολό Βενιέρ, Άρχοντας της Πάρου Μοϊζέ Βενιέρ, παντρεύτηκε την Έλενα Ντονά με την οποία απέκτησε : Σεμπαστιάνο Βενιέρ, Δόγης της Βενετίας Τσετσίλια Βενιέρ, Αρχόντισσα της Πάρου Mihail-Dimitri Sturdza, Dictionnaire Historique et Généalogique des Grandes Familles de Grèce, d'Albanie et de Constantinople, Paris: Sturdza, 1983 Marina Koumanoudi, Fragments of an Island Economy: The Venier Kytheran Estate Records (15th c.) in I Greci durante la venetocrazia: Uomini, spazio, idee (XIII-XVIII), 2007 Οικογένεια Βενιέρ
Λάκκα Συμπολιτείας Αχαΐας

Για οικισμούς με ίδιο όνομα στην Αχαΐα, δείτε: Λάκκα Αχαΐας Η Λάκκα είναι ορεινός οικισμός του Νομού Αχαΐας, αποτελεί έδρα της ομώνυμης τοπικής κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Αιγιαλείας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Συμπολιτείας ως έδρα του ομώνυμου πρώην δημοτικού διαμερίσματος.

 Η δημογραφική εξέλιξη του οικισμού στον 21ο αιώνα είναι η εξής: Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012). Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9. Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010. Ε.Ε.Τ.Α.Α. - Διοικητικές μεταβολές Λάκκας Συμπολιτείας Αχαΐας. eetaa.gr. Ανακτήθηκε: 18/12/2017. Ε.Ε.Τ.Α.Α. - Διοικητικές μεταβολές Κοινότητας Λάκκας Αχαΐας. eetaa.gr. Ανακτήθηκε: 18/12/2017.
Πλανητικός δακτύλιος

Πλανητικοί δακτύλιοι ονομάζονται οι δακτύλιοι γύρω από έναν πλανήτη που αποτελούνται από στερεό υλικό όπως σκόνη ή/και φεγγάρια, και είναι ένα κοινό συστατικό των δορυφορικών συστημάτων γύρω από γιγάντιους πλανήτες. Ένα σύστημα δακτυλίου γύρω από έναν πλανήτη είναι επίσης γνωστό ως σύστημα πλανητικών δακτυλίων.Οι πιο διάσημοι πλανητικοί δακτύλιοι στο Ηλιακό μας σύστημα είναι εκείνοι γύρω από τον Κρόνο, αλλά οι άλλοι τρεις γιγαντιαίοι πλανήτες (Δίας, Ουρανός και Ποσειδώνας) έχουν επίσης συστήματα πλανητικών δακτυλίων. Πρόσφατα στοιχεία δείχνουν ότι δακτύλιοι μπορεί επίσης να βρεθούν γύρω από άλλους τύπους αστρονομικών αντικειμένων, συμπεριλαμβανομένων μικρών πλανητών, φεγγαριών και καφέ νάνων, καθώς επίσης και των διαπλανητικών χώρων μεταξύ πλανητών όπως η Αφροδίτη και ο Ερμής.

 Υπάρχουν τρεις τρόποι που έχουν προταθεί από τους επιστήμονες για να σχηματιστούν παχύτεροι πλανητικοί δακτύλιοι (οι δακτύλιοι γύρω από τους πλανήτες): από υλικό του πρωτοπλανητικού δίσκου που ήταν εντός του ορίου Roche του πλανήτη και επομένως δεν μπορούσε να συνενωθεί για να σχηματίσει φεγγάρια, από τα συντρίμμια ενός φεγγαριού που είχε διαταραχθεί από μεγάλο αντίκτυπο ή από τα συντρίμμια ενός φεγγαριού που διαταράχθηκε από παλιρροιακές πιέσεις όταν πέρασε εντός του ορίου Roche του πλανήτη. Τα περισσότερα δαχτυλίδια θεωρήθηκαν ασταθή και εξαφανίστηκαν κατά τη διάρκεια δεκάδων ή εκατοντάδων εκατομμυρίων ετών, αλλά τώρα φαίνεται ότι τα δαχτυλίδια του Κρόνου μπορεί να είναι αρκετά παλιά, που χρονολογούνται στις αρχές του Ηλιακού μας συστήματος. Υπάρχουν διάφορα σενάρια για το πώς θα καταλήξει ένας δακτύλιος. Αυτά είναι τα πιο πιθανά: Να παραμείνουν έτσι Το πρώτο είναι να παραμείνουν έτσι. Να ξεφύγουν από το βαρυτικό πεδίο Είναι πιθανό να ξεφύγουν από το μαγνητικό πεδίο του πλανήτη και να αφεθούν ελεύθερα στο απέραντο διάστημα. Να συγκρουστούν στον πλανήτη Μπορεί να υπάρξει μία διαταραχή ή να καταστραφεί το μαγνητικό πεδίο που τα συγκρατεί σε τροχιά και να πέσουν επάνω στον πλανήτη. Να δημιουργηθεί ένας φυσικός δορυφόρος Το σενάριο να ενωθούν τα σώματα αυτά και να αποτελέσουν έναν φυσικό δορυφόρο, όπως η Σελήνη, είναι απολύτως εφικτό. Για την ακρίβεια, οι επιστήμονες θεωρούν πως έτσι δημιουργήθηκε η Σελήνη. Όταν σχηματιζόταν η Γη (πριν περίπου 4,5 δισεκατομμύρια χρόνια) συγκρούστηκε με έναν πλανήτη, που είχε το ίδιο μέγεθος με τον Άρη. Από τη σύγκρουση σχηματίστηκαν δακτύλιοι, από τους οποίους σταδιακά σχηματίστηκε η Σελήνη. Έχουν ανακαλυφθεί και δακτύλιοι γύρω από φυσικούς δορυφόρους πλανητών δακτύλιοι του Δία δακτύλιοι του Κρόνου Δακτύλιος G Κρόνου Δακτύλιοι του Ουρανού Δακτύλιοι του Ποσειδώνα Δακτύλιος της Ανθής (Η Ανθή είναι δορυφόρος του Κρόνου)
Έλλη Ι (καταδρομικό)

Το Έλλη (ΒΠ Κ/Δ ΕΛΛΗ) ήταν Πολεμικό πλοίο που αποτελούσε στόλο του Ελληνικού Ναυτικού. Το πλοίο αυτό ήταν καταδρομικό. Πήρε το όνομά του από την ναυμαχία της Έλλης που είχε λάβει χώρα στην διάρκεια του Α' Βαλκανικού Πολέμου, στην οποία η Ελλάδα ήταν νικήτρια. Υποβλήθηκε σε μετασκευή ευρείας κλίμακας στη Γαλλία το 1927, η οποία άλλαξε ριζικά το ρόλο και την εμφάνιση του πλοίου. Απο ελαφρύ καταδρομικό σε Ελαφρύ καταδρομικό Ναρκοθέτηδα, με δυνατότητα ταχείας πόντισης 100 ναρκών και με αναβαθμισμένο πυροβολικό κατά πλοίων και αεροσκαφών καθώς και με υιοθέτηση 2 τορπιλοσωλήνων των 18''.

 Ναυπηγήθηκε το 1912–1913 στις ΗΠΑ για λογαριασμό της κινέζικης κυβέρνησης με το όνομα "Fei-Hung", όμως η παραγγελία ακυρώθηκε λόγω Εθνικιστικής Επανάστασης που ξέσπασε στην Κίνα την περίοδο εκείνη. Αγοράστηκε τελικά από την ελληνική κυβέρνηση το 1914. Το 1917 κατασχέθηκε από τους Γάλλους μαζί με τα υπόλοιπα πλοία του ελληνικού στόλου. Έλαβε μέρος στον Α' Παγκόσμιο Πόλεμο υπό γαλλική σημαία και στη συνέχεια υπό ελληνική στη Μικρασιατική Εκστρατεία. ) Βυθίστηκε στις 15 Αυγούστου 1940 στην Τήνο, σε ειρηνική περίοδο, από ιταλικό υποβρύχιο. Πιο συγκεκριμένα, στις 15 Αυγούστου του 1940 και περί ώρα 08:25', λίγο πριν τη λιτάνευση της ιερής εικόνας της Παναγίας Τήνου, και ενώ στη προκυμαία υπήρχε ήδη πολύς κόσμος, το ιταλικό υποβρύχιο Delfino "εν καταδύσει" πλησίασε τον θαλάσσιο χώρο εξαπολύοντας τρεις τορπίλες κατά του ευδρόμου ΕΛΛΗ ενώ ήταν αγκυροβολημένο έξω από τον λιμένα της Τήνου όπου και συμμετείχε στις εκδηλώσεις του εορτασμού της Κοιμήσεως της Θεοτόκου, εκ των οποίων μόνο μία έπληξε αυτό, προκαλώντας έκρηξη στο μηχανοστάσιο και πυρπόληση των δεξαμενών πετρελαίου, με 9 νεκρούς και 24 τραυματίες. "Μεγάλη Ελληνική Εγκυκλοπαίδεια" τομ. Συμπλήρωμα Β΄, σελ.834-835 Το Κ/Δ Έλλη στην επίσημη ιστοσελίδα του Ελληνικού Πολεμικού Ναυτικού Η ιστορία της Βύθισης του Έλλη από το Ελληνικό Ναυτικό μουσείο (Αγγλικά) Heinz Richter, Η Ιταλο-Γερμανική επίθεση εναντίον της Ελλάδος, μτφρ.Κώστας Σαρρόπουλος, εκδ.Γκοβόστη, Αθήνα, 1998